Lav et referat af nedenstående tekst:

Tekst:
Hvilken rolle spillede en nu 33-årig mand i forbindelse med en 15-årig drengs død 28. marts sidste år? Det spørgsmål skal Vestre Landsret i Aalborg tage stilling til, når en sag, hvor den 33-årige sidder på anklagebænken, mandag formiddag begynder. Den 33-årige mand blev i oktober sidste år idømt tre års ubetinget fængsel ved Retten i Hjørring for at have bragt den 15-årige dreng i hjælpeløs tilstand - ved blandt andet at udøve vold mod ham og give ham stoffet MDMA - for derefter at efterlade ham på en boldbane i Hørby, hvor den 15-årige blev fundet død 28. marts i fjor. Den 33-årige mand er ifølge anklageskriftet tiltalt for at have udsat den 15-årige for grov vold på flere adresser i Frederikshavn-området natten mellem den 27. og 28. marts 2020. Den 33-årige skulle blandt andet have slået den 15-årige samt have udsat ham for kvælning med blandt andet et bælte og et hundehalsbånd. Fik kontakt via app Derudover tiltales den 33-årige mand for at have hensat og efterladt den 15-årige i hjælpeløs tilstand ved i løbet af natten mellem den 27. og 28. marts at have givet drengen det euforiserende stof MDMA, og for at have forladt den 15-årige på den boldbane ved Hørby Idrætsforening, hvor han blev fundet om morgenen den 28. marts. Den 15-årige blev fundet ved 8-tiden om morgenen og blev kort efter erklæret død. Under byrettens behandling af sagen kom det frem, at den nu 33-årige mand og den 15-årige dreng fik kontakt med hinanden via app'en Grindr. Vestre Landsret ventes at afsige dom i sagen på onsdag.

Referat:
Mandag begynder en ankesag ved Vestre Landsret i Aalborg, hvor en 33-årig mand er tiltalt for at have været medskyldig i en 15-årig drengs død ved at have efterladt ham i hjælpeløs tilstand på en boldbane i Hørby.